CELEX: 32019R0254
Language: sl
Date: 2018-11-09 00:00:00
Title: Delegirana uredba Komisije (EU) 2019/254 z dne 9. novembra 2018 o prilagoditvi Priloge III k Uredbi (EU) št. 1315/2013 Evropskega parlamenta in Sveta o smernicah Unije za razvoj vseevropskega prometnega omrežja (Besedilo velja za EGP.)

14.2.2019   
               
               
                  SL
               
               
                  Uradni list Evropske unije
               
               
                  L 43/1
               
            
         DELEGIRANA UREDBA KOMISIJE (EU) 2019/254
         z dne 9. novembra 2018
         o prilagoditvi Priloge III k Uredbi (EU) št. 1315/2013 Evropskega parlamenta in Sveta o smernicah Unije za razvoj vseevropskega prometnega omrežja
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1315/2013 Evropskega parlamenta in Sveta z dne 11. decembra 2013 o smernicah Unije za razvoj vseevropskega prometnega omrežja in razveljavitvi Sklepa št. 661/2010/EU (1) ter zlasti člena 49(6) Uredbe,
         ob upoštevanju naslednjega:
         
                     (1)
                  
                  
                     Uredba (EU) št. 1315/2013 določa možnost prilagajanja informativnih zemljevidov vseevropskega prometnega omrežja (v nadaljnjem besedilu: TEN-T), razširjenega na določene sosednje države, na podlagi sporazumov na visoki ravni o prometnih infrastrukturnih omrežjih med Unijo in zadevnimi državami članicami.
                  
               
                     (2)
                  
                  
                     Med Unijo in državami vzhodnega partnerstva (Republiko Armenijo, Azerbajdžanom, Belorusijo, Republiko Moldavijo in Ukrajino) so bili 24. novembra 2017 sklenjeni sporazumi na visoki ravni o prilagoditvi zemljevidov informativne širitve celovitega TEN-T in določitvi povezav jedrnega omrežja na zemljevidih celovitega omrežja. Sporazum na visoki ravni med Unijo in Gruzijo je bil podpisan 18. julija 2018. Sporazum se nanaša na proge železniškega in cestnega omrežja ter na pristanišča in letališča. Prilagoditev informativnih zemljevidov celovitega omrežja in zlasti določitev informativnega jedrnega omrežja bosta Uniji omogočili, da sodelovanje z zadevnimi državami vzhodnega partnerstva bolj ciljno usmeri.
                  
               
                     (3)
                  
                  
                     Uredbo (EU) št. 1315/2013 bi bilo zato treba ustrezno spremeniti –
                  
               SPREJELA NASLEDNJO UREDBO:
         
            Člen 1
            Priloga III k Uredbi (EU) št. 1315/2013 se spremeni, kot je določeno v Prilogi k tej uredbi.
         
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. novembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 348, 20.12.2013, str. 1.
      
      
         
            PRILOGA
            Priloga III se spremeni:
            
                        (1)
                     
                     
                        v oddelku 15 (Republika Armenija, Azerbajdžan in Gruzija) se dodata naslednja zemljevida (15.3 in 15.4 v zvezi z Republiko Armenijo):
                        „ 
                        
                            “
                     
                  
                        (2)
                     
                     
                        v oddelku 15 (Republika Armenija, Azerbajdžan in Gruzija) se dodata naslednja zemljevida (15.5 in 15.6 v zvezi z Azerbajdžanom):
                        „ 
                        
                            “
                     
                  
                        (3)
                     
                     
                        v oddelku 15 (Republika Armenija, Azerbajdžan in Gruzija) se dodata naslednja zemljevida (15.7 in 15.8 v zvezi z Gruzijo):
                        „ 
                        
                            “
                     
                  
                        (4)
                     
                     
                        v oddelku 16 (Belorusija, Republika Moldavija in Ukrajina) se dodata naslednja zemljevida (16.3 in 16.4 v zvezi z Belorusijo):
                        „ 
                        
                            “
                     
                  
                        (5)
                     
                     
                        v oddelku 16 (Belorusija, Republika Moldavija in Ukrajina) se dodata naslednja zemljevida (16.5 in 16.6 v zvezi z Republiko Moldavijo):
                        „ 
                        
                            “
                     
                  
                        (6)
                     
                     
                        v oddelku 16 (Belorusija, Republika Moldavija in Ukrajina) se dodata naslednja zemljevida (16.7 in 16.8 v zvezi z Ukrajino):
                        „ 
                        
                            “